
BASHKIA DURRËS
DREJTORIA LIGJORE
SEKTORI I PROCEDURAVE LIGJORE DHE PROKURIMEVE PUBLIKE
    

Durrës, më 09.11.2026

PROCESVERBAL 
Tipi i kontratës - Shërbim 

PËR ARGUMENTIMIN DHE MIRATIMIN E SPECIFIKIMEVE TEKNIKE DHE KRITEREVE PËR KUALIFIKIM  

OBJEKTI I PROCEDURËS: 
“Mirëmbajtje për Sistemin e Taksave dhe Tarifave Vendore”.

KODI PËRKATËS NË FJALORIN E PËRBASHKËT TË PROKURIMIT (FPP): 
Shërbimet e projektimit të faqeve për world wide web (www) 72413000‐8.

VLERA E FONDIT LIMIT: 
6,643,200 (gjashtë milion e gjashtëqind e dyzet e tre mijë e dyqind) Lek pa TVSH, vënë në dispozicion nga Buxheti i Bashkisë Durrës për vitin 2026.

Argumentim: 

MBI PËRGATITJEN E SPECIFIKIMEVE TEKNIKE DHE PËRLLOGARITJEN E VLERËS LIMIT TË KONTRATËS 

Në zbatim të urdhrit të grupit të specifikimeve nr.358 e nr.11498 prot., datë 24.08.2026, të Titullarit të Autoritetit Kontraktor Bashkisë Durrës, “Për ngritjen e grupit te punës për hartimin e Specifikimeve Teknike si dhe Përllogaritjen e Fondit Limit, për procedurën e prokurimit me objekt: “Mirëmbajtje për Sistemin e Taksave dhe Tarifave Vendore”, të planifikuar për t’u kryer në programet e investimeve për vitin 2026-2028.

Grupi i punës i pasi u njoh me objektin e punës, programoi punën për:
a. Grumbullimin e informacionit, lidhur me Përcaktimin e Specifikimeve Teknike të Punimeve, objekt i këtij prokurimi , si dhe;
b. Grumbullimin e informacionit, Materialet e ofruar nga investimet e mëparshme dhe duke u mbështetur ne tregun vendas, për të Përllogaritur Vlerën Limit të Kontratës

I. PËRCAKTIMI I SPECIFIKIMEVE TEKNIKE:

Në përcaktimin e specifikimeve teknike, komisioni u mbështet në informacionin e marrë nga:

a. Materialet e ofruar nga investimet e mëparshme dhe duke u mbështetur ne tregun vendas.

Pas shqyrtimit të informacionit mbi të dhënat teknike komisioni vërejti se: 

Specifikimet Teknike të Përcaktuara në këto Dokumente janë në përputhje të plotë me kërkesat e Ligjit Nr. 162, datë 23.12.2020, “Për Prokurimin Publik”, neni 40.

II. PËRLLOGARITJA E VLERËS LIMIT TË KONTRATËS 

Për përllogaritjen e vlerës limit të kontratës, Mbështetur në Ligjin nr.162/2020 “Për Prokurimin Publik”, i ndryshuar dhe VKM-së nr.285, datë 19.05.2021 “Për Miratimin e Rregullave të Prokurimit Publik”, i ndryshuar, sipas të cilit:
Në përllogaritjen e vlerës limit të kontratës, autoriteti/enti kontraktor duhet t’i referohet një ose më shumë alternativave të renditura, si më poshtë vijon: çmimet e botuara nga Instituti i Statistikave (INSTAT), ose/dhe çmime të tjera zyrtare, të njohura nga institucionet përkatëse (si për shembull, nga organet tatimore a doganore, dhomat e tregtisë, në manuale etj.); ose/dhe
a) studimit të tregut, bazuar në mesataren e çmimeve të marra nga ky studim; ose/dhe
b) çmimet e kontratave të mëparshme, të realizuara nga vetë apo nga autoritete  të tjera kontraktore; ose/dhe çmimet ndërkombëtare të shpallura publikisht.

Komisioni organizoi punën për kërkimin dhe grumbullimin e informacionit mbi çmimet orientuese në treg për të gjithë elementet e kostos së shërbimeve objekt i këtij prokurimi;
Argumentimi: Janë marrë tre oferta të vlefshme nga operatorë të ndryshëm ekonomikë, të cilat janë analizuar për qëllime të përcaktimit të mesatares së çmimeve të tregut. Bazuar në këto të dhëna, është përllogaritur vlera limit e kontratës, duke marrë në konsideratë.
Për këtë arsye, vlera limit është e argumentuar dhe e mbështetur në të dhëna reale të tregut.
Dokumentacioni i plotë i studimit të tregut (ofertat e marra, tabela përmbledhëse e krahasimit të çmimeve, dhe analiza për përcaktimin e vlerës limit. Sistemi i mirëmbajtjes për të cilin është realizuar prokurimi është i administruar nga institucioni ynë dhe nuk kërkon miratim ose konfirmim paraprak nga AKSHI, Gjatë fazës së përmirësimit dhe implementimit të sistemit gjate vitit 2023, është kryer verifikimi teknik dhe konfirmimi nga AKSHI, lidhur me pajtueshmërinë e tij me standardet e infrastrukturës së teknologjisë së informacionit dhe sigurisë kibernetike të qeverisë. Pasi sistemi është tashmë funksional dhe në përdorim aktiv, shërbimi që po prokurohet aktualisht ka të bëjë vetëm me mirëmbajtjen e tij vjetore (monitorim, asistencë teknike, përditësime rutinë dhe suport përdoruesish, etj).

[bookmark: OLE_LINK1][bookmark: OLE_LINK2]Në përfundim të kërkimeve, grupi i punës u bazua në analizat e hartuar nga vetë grupi bazuar në materialet e ofruara nga investimet e mëparshme dhe duke u mbështetur ne tregun vendas.

Në Përfundim, pas shqyrtimit të dhënave teknike dhe informacionit te mbledhur të zërave bazuar në një metodologji të paracaktuar, rezultoi se:
· Lista e publikuar nga AKSHI, nuk përmbajnë te dhëna mbi çmimet e këtij projekti.
· Institucionet e tjera zyrtare, te njohura nuk disponojnë publikime lidhur me çfarë kërkohet.
· Grupi u mbështet në hetimin e tregut vendas, në 3 subjekte, të dhënat e çmimeve ndodhen në dosje, si dhe nga investimet e mëparshme.

Mbështetur në llogaritë e më sipërme rezultoi i se: Vlera e përgjithshme e kontratës me objekt: “Mirëmbajtje për Sistemin e Taksave dhe Tarifave Vendore”, është: 6,643,200 (gjashtë milion e gjashtëqind e dyzet e tre mijë e dyqind) Lek pa TVSH .

Kohëzgjatja e kontratës do të jetë në total 12 (dymbëdhjetë) muaj.
Ndërsa specifikisht në bazë të zërave, do të jetë e ndarë sipas specifikimeve teknike bashkëngjitur dhe ngarkuar në SPE.

Zbatimi i kontratës i kontratës do të fillojë menjëherë pas përfundimit të ekzekutimit të kontratës në akoma në fuqi me nr.226/12 prot., datë 12.03.2026, për të njëjtin objekt, e cila përfundon më datë 12.03.2027. Si një nga elementët e parashikuar në regjistrin e parashikimeve të prokurimeve publike për vitin 2025, por që rezultoi të realizohet me nënshkrimin e kontratës në datë 12.03.2026.

Në bazë të nenit 21, pika 2, të Ligjit nr.162/2020 “Për prokurimin publik” i ndryshuar, nenit 2, pika 2/c dhe nenit 78, pika 2, të VKM-së nr.285, datë 19.05.2021 “Për miratimin e rregullave të prokurimit publik” i ndryshuar, autoriteti/enti kontraktor Bashkia Durrës ka hartuar procesverbalin për argumentimin dhe miratimin e specifikimeve teknike dhe kritereve për kualifikim për procedurën e sipërcituar, me përmbajtjen si më poshtë:

1. KRITERET E VEÇANTA TË KUALIFIKIMIT

1. Kandidati/ofertuesi duhet të dorëzojë:
a. Formularin Përmbledhës të Vetëdeklarimit, sipas Shtojcës 10;
b. Formulari i Sigurimit të Ofertës, sipas Shtojcës 3; 

Argumentimi: Kriteret e mësipërme janë vendosur në përputhje me Nenin 82 “Formulari përmbledhës i vetdeklarimit” dhe Neni 83 ”Sigurimi i ofertës”, të Ligjit Nr.162/2020 “Për Prokurimin Publik” i ndryshuar si dhe në mbështetje të nenit 30, pika 1, të VKM-së Nr.285, datë 19.5.2021 “Për Miratimin e Rregullave të Prokurimit Publik: citojmë Neni 83 i LPP “Autoriteti kontraktor duhet të kërkojë paraqitjen e sigurimit të ofertës nga ofertuesit në të gjitha llojet e procedurave të prokurimit, me përjashtim të procedurave të prokurimit me vlerë të vogël”, Neni 82, i LPP “1. Bashkë me dorëzimin e kërkesave për pjesëmarrje ose të ofertave, autoritetet ose entet kontraktore pranojnë si provë paraprake në vend të disa vërtetimeve të lëshuara nga autoritetet publike ose palë të treta, formularin përmbledhës të vetdeklarimit, sipas parashikimeve të këtij ligji. Përmbajtja e këtij formulari përcaktohet në rregullat e prokurimit publik”, si dhe në përputhje me Dokumentet e Tenderit të  miratuara nga APP bazuar në Vendimit Nr.08, datë 23.09.2024.

2. Ofertuesi duhet të paraqesë:

2.1 Kapacitetin profesional të operatorëve ekonomikë: 
Kjo pikë përmbushet sipas pikës a) të Kritereve të Përgjithshme të Përzgjedhjes/Kualifikimit, të shtojcës 9. (Këto kritere duhet të plotësohen me dorëzimin e vetëdeklarimit me shkrim të subjektit, në ditën e hapjes së ofertës, sipas Shtojcës 10.)

Argumentimi: Kërkesa e mësipërme bazohet në nenin 77, pika 1/a dhe 2, të Ligjit Nr.162/2020 “Për Prokurimin Publik” i ndryshuar, nenin 41, pika 5, të VKM nr.285, datë 19.05.2021, ”Për miratimin e rregullave të prokurimit publik”, i ndryshuar.

2.2 Kapaciteti ekonomik dhe financiar:        

[bookmark: _Hlk193741570]2.2.1  Për të provuar kapacitetet financiare dhe ekonomike, Operatorët ekonomikë duhet të paraqesin kopje të deklarimit të xhiros vjetore për 2 (dy) vitet e fundit financiare 2024, 2025, lëshuar nga autoriteti përkatës, ku vlera e xhiros për të paktën një nga vitet e periudhës së kërkuar duhet të jetë jo më e vogël se se 40% e vlerës së fondit limit. Kërkesa për plotësimin e kapaciteteve financiare konsiderohet e përmbushur nëse operatorët ekonomikë arrijnë vlerën e xhiros minimale, në të paktën një vit të periudhës së kërkuar nga autoriteti/enti kontraktor.

Argumentimi: Kërkesa e mësipërme është  vendosur në mbështetje të  nenit 77, pika 3, të ligjit nr.162, datë 23.12.2020 “Për prokurimin publik” të ndryshuar; nenit 43 pika 2, germa c) e 3, nenit 55 pika 4 të VKM nr.285, datë 19.05.2021 “Për miratimin e rregullave të prokurimit publik” të ndryshuar. Përcaktimi i viteve të kërkuara për paraqitjen e vërtetimit të xhiros vjetore është bërë bazuar në pikën 2 të  nenit 61, të Ligjit nr.29/2023“Për tatimin mbi të ardhurat”, të ndryshuar ku përcaktohet se: “Deklarata tatimore vjetore dorëzohet në organin tatimor jo më vonë se data 31 mars e vitit pasardhës të vitit tatimor për të cilin dorëzohet deklarata”. 

Vendosja e këtij kriteri bëhet me qëllim krijimin e bindjes tek Autoriteti Kontraktor, për aftësinë ekonomike dhe financiare të operatorëve ekonomik ofertues, duke vërtetuar nëpërmjet dokumenteve të kërkuara, se zotërojnë kapacitet ekonomike dhe financiare për të përmbushur kontratën siç është parashikuar nga Autoriteti Kontraktor. Vlera e kërkuar jo më e vogël se 40% e vlerës së fondit limit është brenda kufirit të përcaktuar ne nenin 40 pika 3, ku përcaktohet se:“ Kërkesat e veçanta të kualifikimit duhet të përfshijnë të gjitha kriteret specifike, në përputhje me nenin 77, të LPP-së. Kriteret duhet të jenë në përpjesëtim dhe të lidhura ngushtë me aftësinë zbatuese, natyrën dhe vlerën e kontratës...” dhe nenin 55 pika 4 të VKM nr.285, datë 19.05.2021 “Për miratimin e rregullave të prokurimit publik” te ndryshuar, ku përcaktohet se “Kërkesat ekonomike financiare duhet të kërkohen në raport me objektin e prokurimit, duke marrë në konsideratë që plotësimi i këtyre kërkesave mund të   bëhet vetëm me paraqitjen e xhiros vjetore të realizuar nga operatorët ekonomikë. 

Vlera e xhiros së kërkuar në këtë lloj procedure prokurimi nuk mund të tejkalojë 40% të vlerës së përllogaritur të kontratës, sipas parashikimeve në nenin 43, të këtyre rregullave” duke qenë se vlera e fondit limit të objektit përkatës është nën kufirin e ulët monetar kriteri hartohet në përputhje me vlerën procedurës. Kërkesa është në përpjesëtim me natyrën dhe vlerën e kontratës dhe nuk kufizon konkurrencën.

2.2.2    Operatorët ekonomikë duhet të paraqesin një dokument, të lëshuar nga administrata e njësisë së vetëqeverisjes vendore, ku ato kanë selinë dhe ku ushtrojnë aktivitetin sipas QKB-së, që vërteton se kanë shlyer detyrimet për taksat dhe tarifat vendore për vitin 2026, në përputhje me afatet e maturimit të detyrimeve, sipas Ligjit nr.9632, datë 30.10.2006 “Për sistemin e taksave vendore”, i ndryshuar, si dhe akteve përkatëse të njësisë së vetëqeverisjes vendore.

Ky dokument duhet të dorëzohet në sistem gjatë fazës së ofertimit. Në rastet e bashkimit të operatorëve ekonomikë, secili anëtar i grupit duhet të paraqesë këtë vërtetim.

Referuar rekomandimit të APP-së nr.3261/5 prot., datë 27.11.2025 ”Mbi problematikat e konstatuara gjate verifikimit te zbatimit te ligjshmërisë se procedurave te prokurimit publik”, pika 3  e tij ”Për hartimin e kërkesave të veçanta”, Fq 4.

Argumentimi: Kërkesa e mësipërme është përcaktuar bazuar në nenin 77, e LPP-së i ndryshuar, në nenin 43, pika 6 të VKM-së nr. 285, datë 19.05.2021 “Për miratimin e rregullave të prokurimit publik”, i ndryshuar dhe në Ligjin nr.9632, datë 30.10.2006 ”Për sistemin e taksave vendore” i ndryshuar, neni 5, pika c, sipas afateve të miratuara te kryerjes së pagesave të përcaktuara nga çdo njësi e qeverisjes vendore. Shlyerja e detyrimeve vendore për vitin 2026, në përputhje me afatet e maturimit të detyrimeve, ku operatori ekonomik ushtron aktivitetin e tij është në përputhje me kuadrin ligjor në fuqi. 

Të gjithë subjektet që ushtrojnë veprimtari biznesi kanë detyrimin ligjor të regjistrimit pranë Qendrës Kombëtare të Biznesit për të bërë të identifikueshëm vendndodhjen e aktivitetit të tyre dhe për t’iu nënshtruar pagesës së taksave vendore të parashikuara shprehimisht në këtë ligj. Gjithashtu referuar dhe ligjit nr.9920, datë19.05.2008 “Për procedurat tatimore në Republikën e Shqipërisë”, i ndryshuar, nenit 74 të tij. Shlyerja e detyrimeve vendore siguron që operatori ekonomik të jetë në përputhje me legjislacionin fiskal dhe të mos ketë detyrime të prapambetura ndaj administratës vendore. 

Kjo është veçanërisht e rëndësishme në kontekstin e një procedure publike, ku përzgjedhja e operatorit duhet të garantojë integritet të plotë financiar dhe administrativ. Ky kriter është ligjërisht i bazuar, i arsyeshëm dhe në përputhje me parimet e integritetit dhe kontrollit fiskal që kërkohen për operatorët ekonomikë pjesëmarrës në kontrata publike, duke siguruar që subjektet pjesëmarrëse të jenë kontribuues aktivë dhe të ndershëm në sistemin tatimor e vendor të Republikës së Shqipërisë.

2.3  Kapaciteti teknik dhe profesional:

2.3.1 [bookmark: _Hlk177557982]Operatori ekonomik duhet të paraqesë dëshmi për shërbimet e mëparshme të ngjashme të kryera gjatë 3 (tri) viteve të fundit, nga data e shpalljes së njoftimit të kontratës, në një vlerë jo më të vogël se  20% të vlerës së fondit limit. 
Këto shërbime të mëparshme, të ngjashme, duhet të vërtetohen me dokumentacionin si më poshtë:
a) për përvojën e mëparshme të realizuar me sektorin publik, operatori ekonomik duhet të paraqesë vërtetime të lëshuara nga një ent publik për përmbushjen me sukses të kontratës ku të shënohen vlera, afati i përfundimit të kontratës ose fatura tatimore të shitjes, të plotësuara sipas kërkesave të legjislacionit në fuqi, dhe të deklaruara në organet tatimore, ku shënohen datat, shumat dhe shërbimet e realizuara. 
b) për përvojën e mëparshme të realizuar me sektorin privat, operatori ekonomik duhet të paraqesë vetëm fatura tatimore të shitjes, të plotësuara sipas kërkesave të legjislacionit në fuqi, dhe të deklaruara në organet tatimore, ku shënohen datat, shumat dhe shërbimet e realizuara.

Argumentimi: Kërkesa e mësipërme është përcaktuar bazuar në nenin 77 të ligjit nr.162, datë 23.12.2020 “Për prokurimin publik”, i ndryshuar dhe nenit 55, pika 4 germa b, të VKM-së nr.285, datë 19.05.2021 “Për miratimin e Rregullave të Prokurimit Publik”, i ndryshuar. Me anë të këtij kriteri kërkohet që operatorët ekonomikë të dëshmojnë që kanë përvojën e nevojshme për të zbatuar kontratën, prandaj është kërkuar që furnizimet  e mëparshme të ngjashme të jenë ne vlerën jo më të vogël se 20% të vlerës së përllogaritur të kontratës, që është brenda vlerës kufi të përcaktuar në nenin e sipërcituar. Përcaktimi i vlerës së kërkuar për kontratat e ngjashme është vendosur brenda kufirit të vlerës të përcaktuar në rregullat e prokurimit publik dhe i shërben AK për të treguar se ofertuesit me kapacitetet e tyre kanë realizuar me cilësi kontrata të ngjashme me objektin që prokurohet  dhe rrit besueshmërinë mbi përvojën që ka ofertuesi në treg. Përvoja e ngjashme konsiderohet si kriter thelbësor dhe si rrjedhim operatorët ekonomikë duhet të paraqesin dëshmi të tilla si vërtetim/fatura tatimore, për të provuar kryerjen e tyre qoftë me sektorin privat dhe atë publik.

Për sa i përket kapaciteteve teknike e profesionale, Operatori/t Ekonomik duhet të përmbushë/in kërkesat e mëposhtme minimale të cilat janë hartuar dhe vendosur nga struktura e posaçme e specializuar, sipas urdhrit nr. 358 e nr.11498 prot., datë 24.08.2026, të titullarit të autoritetit kontraktor e si më poshtë:

2.3.2  Operatori ekonomik pjesëmarrës, për realizimin e shërbimeve objekt kontrate, duhet të disponojë personelin kryesor, si më poshtë:

Operatori ekonomik duhet të disponojë punonjës të specializuar/të kualifikuar, si më poshtë:

a. Punonjës për  sistemin e operimit Oracle Linux ose ekuivalent 			2(dy)
Te pakten 2 (dy) punonjës me certifikim per sistemin e operimit Oracle Linux (ose ekuivalent) ne te cilin eshte i instaluar sistemi i menaxhimit financiar. Te deshmohen me certifikatat perkatese.

Argumentim: Per te garantuar sherbime te suksesshme gjate mirëmbajtjes se sistemit financiar Oracle E-Business Suite R12.2, eshte e domosdoshme qe operatori ekonomik fitues te kete punonjës te certifikuar per sistemin e operimit Oracle Linux (ose ekuivalent) ne te cilin eshte i instaluar sistemi i menaxhimit financiar.

b. Punonjës për  implementimin e bazave të të dhënave Oracle ose ekuivalent    		2(dy)
Te pakten 2 (dy) punonjës me certifikim per implementimin e bazave të të dhënave Oracle (ose ekuivalent). Te deshmohen me certifikatat perkatese.

Argumentim: Duke qene se gjate mirëmbajtjes se sistemit financiar mund te jete e nevojshme te behen ndryshime ne aspektin e implementimit te bazes se te dhenave te sistemit te menaxhimit financiar , eshte e domosdoshme qe operatori ekonomik fitues te kete punonjës te certifikuar per implementimin e bazave të të dhënave Oracle (ose ekuivalent).

c. Punonjës për  administrimin e bazave të të dhënave Oracle ose ekuivalent		2(dy)
Te pakten 2 (dy) punonjës me certifikim per administrimin e bazave të të dhënave Oracle (ose ekuivalent). Te deshmohen me certifikatat perkatese.

Argumentim: Per te garantuar sherbime te suksesshme gjate mirëmbajtjes se sistemit financiar Oracle E-Business Suite R12.2 i cili i regjistron te dhenat ne nje baze te dhenash Oracle database , eshte e domosdoshme qe operatori ekonomik fitues te kete punonjës te certifikuar per administrimin e bazave të të dhënave Oracle (ose ekuivalent).

d. Punonjës për zhvillim software-i ne Oracle PL/SQL ose ekuivalent                   	2(dy)
[bookmark: _Hlk20140719]Te pakten 2 (dy) punonjës me certifikim per zhvillim software-i ne Oracle PL/SQL (ose ekuivalent). Te deshmohen me certifikatat perkatese.

Argumentim: Duke qene se gjate mirëmbajtjes se sistemit financiar mund te jete e nevojshme te behen ndryshime ne aspektin programativ ne nivel baze te dhenash, sikunder dhe gjate sherbimit te mirembajtjes do te duhet te mirembahen paketat (database packages), atehere eshte e domosdoshme qe operatori ekonomik fitues te kete punonjës te certifikuar per zhvillim software-i ne Oracle PL/SQL (ose ekuivalent).

e. Punonjës për  zhvillim software-i ne Oracle Forms ose ekuivalent          		 2(dy)
Te pakten 2 (dy) punonjës te certifikuar per zhvillim software-i ne Oracle Forms (ose ekuivalent). Te deshmohen me certifikatat perkatese.

Argumentim: Duke qene se gjate mirëmbajtjes se sistemit financiar mund te jete e nevojshme te behen ndryshime ne aspektin e programimeve te formave te sistemit, sikunder dhe gjate sherbimit te mirembajtjes do te duhet te mirembahen format (application forms), atehere eshte e domosdoshme qe operatori ekonomik fitues te kete punonjës te certifikuar per zhvillim software-i ne Oracle Forms (ose ekuivalent).

f. Punonjës për  (General Ledger), (Payables), (Receivables) ose ekuivalent  		2 (dy)
Te pakten 2 (dy) punonjës te certifikuar nga Oracle per implementimin e modulit e Librit te Madh (General Ledger) ose ekuivalent, te Pagueshmeve (Payables) ose ekivalent, te Arketueshmeve (Receivables) ose ekuivalent. Te deshmohen me certifikatat perkatese.

Argumentim: Per te garantuar sherbime te suksseshme gjate mirëmbajtjes se sistemit financiar Oracle E-Business Suite R12.2, eshte e domosdoshme qe operatori ekonomik fitues te kete punonjës te certifikuar per implementimin per secilin nga modulet ne vijim; te modulit e Librit te Madh (General Ledger) ose ekuivalent, te Pagueshmeve (Payables) ose ekuivalent, te Arketueshmeve (Receivables) ose ekuivalent, per te garantuar sherbime te suksesshme gjate zbatimit te kontrates.    

g. Punonjës për  të certifikuar për virtualizim ose ekuvalent				2 (dy)
Të paktën 2 (dy) punonjës të certifikuar për virtualizim ose ekuvalent;

Argumentimi: Një punonjës i certifikuar për virtualizim ka njohuri të specializuara dhe përvojë në fushën e virtualizimit, duke përfshirë njohuri të thella të teknologjive të virtualizimit, siç janë platformat e virtualizimit, mjetet për menaxhimin e burimeve virtualizuese, dhe praktikat më të mira për implementimin e infrastrukturës së virtualizuar. Virtualizimi sjell sfida të veçanta në sigurinë dhe stabilitetin e sistemit, siç janë mbrojtja e masës së virtualizuar dhe parandalimi i incidenteve të sigurisë. Dy punonjës të certifikuar për virtualizim kanë njohuri të specializuara për të adresuar këto sfida dhe për të siguruar një infrastrukturë të sigurt dhe stabile të virtualizimit

h. Punonjës të të çertifikuar si menaxher projekti ose ekuivalente    			1 (një)
Të paktën 1 (një)  punonjës të çertifikuar si menaxher projekti ose ekuivalente.

Argumentim: Operatori ekonomik duhet të ketë patjetër te pakten nje person të certifikuar si manaxher projekti, për të siguruar zhvillimin e suksesshëm dhe me rigorozitet të projektit te mirëmbajtjes se sistemit financiar

i. Punonjës të certifikuar për menaxhimin e shërbimeve IT (ITIL ose ekuivalente)  	1 (një)
Të paktën 1 (një) punonjës të certifikuar për menaxhimin e shërbimeve IT (ITIL ose ekuivalente).

Argumentim: Për të siguruar mbarëvajtjen e kontratës nga aspekti i manaxhimit të ofrimit me cilësi të shërbimeve bazuar në metodologji botërore, operatori ekonomik duhet të vendose në dispozicion të projektit një punonjës të certifikuar ITIL ose ekuivalent. Kërkesa për çertifikim ITIL ose ekuivalente, i dëshmon autoritetit që operatori ekonomik, nëpërmjet stafit të çertifikuar si më sipër, garanton ideimin dhe konceptimin e shërbimeve IT të projektit në mënyrë të menaxhueshme sipas standardeve ndërkombëtare të njohura, në gjithë ciklin e tyre. 

Për të dëshmuar përmbushjen e ketyre kritereve me siper, operatorët ekonomikë duhet të paraqesin:
· Certifikimet qe vertetojne kualifikimin e personelit. 
· Personeli i mësipërm duhet të ketë aktualisht një marrëdhënie pune me ofertuesin jo me pak se 1 (nje) muaj, e vërtetuar kjo me formularet E-sig te listëpagesave të konfirmuara pranë autoriteteve tatimore. 

Ky kriter përmbushet nëpërmjet plotësimit dhe paraqitjes nga operatorët ekonomikë të formularit përmbledhës të vetëdeklarimit, sipas shtojcës 8 të DST. Bazuar në përcaktimet e nenit 26, pika 6, të VKM – së Nr. 285, datë 19.05.2021, i ndryshuar “Përpara publikimit të njoftimit të fituesit dhe nisjes së afateve  të ankimit, autoriteti/enti kontraktor i kërkon ofertuesit të kualifikuar i pari, dorëzimin e dokumenteve provuese të parashikuara në shkronjat “a”, “b”, “d”, “dh”, “e”, “h”, “i”, “j” të pikës 2 të këtij neni, si dhe dokumentet e tjera shoqëruese të ofertës, të dorëzuara në rrugë elektronike. Këto dokumente duhet të paraqiten në origjinal ose në kopje të njësuara me origjinalin.

[bookmark: _Hlk73470630]2.3.3     Operatori ekonomik pjesëmarrës, për realizimin e kësaj kontrate duhet të disponojë personel prej minimalisht 12 (dymbëdhjetë) persona. Për përmbushjen e këtij kriteri, operatorët ekonomikë duhet të vetëdeklarojnë disponimin e numrit minimal të punonjësve në formularin përmbledhës të vetëdeklarimit. 

Ky kriter përmbushet nëpërmjet plotësimit dhe paraqitjes nga operatorët ekonomikë të formularit përmbledhës të vetëdeklarimit, sipas shtojcës 8 të DST. Bazuar në përcaktimet e nenit 26, pika 6, të VKM – së Nr. 285, datë 19.05.2021, i ndryshuar “Përpara publikimit të njoftimit të fituesit dhe nisjes së afateve  të ankimit, autoriteti/enti kontraktor i kërkon ofertuesit të kualifikuar i pari, dorëzimin e dokumenteve provuese të parashikuara në shkronjat “a”, “b”, “d”, “dh”, “e”, “h”, “i”, “j” të pikës 2 të këtij neni, si dhe dokumentet e tjera shoqëruese të ofertës, të dorëzuara në rrugë elektronike. Këto dokumente duhet të paraqiten në origjinal ose në kopje të njësuara me origjinalin.

Në çdo rast AK ka të drejtë të kryejë verifikimet e nevojshme mbi vërtetësinë e informacionit të deklaruar nga operatori ekonomik ose t’i kërkojë operatorit ekonomik sqarime dhe dokumente mbështetëse për këto sqarime. 

[bookmark: _Hlk73540724][bookmark: _Hlk73540761]Argumentimi: Në bazë të pikës 4, të nenit të 77, të ligjit nr. 162, datë 23.12.2020 “Për prokurimin publik” dhe nenit 41, pika 4/c, të VKM nr. 285, datë 19.05.2021“Për miratimin e Rregullave të Prokurimit Publik”, me anë të këtij kriteri kërkohet që operatorët ekonomikë të dëshmojnë që kanë fuqinë punëtore të të nevojshme për ekzekutimin e objektit të prokurimit, që ka në dispozicion apo që mund t’i vihen në dispozicion operatorit ekonomik për të përmbushur kontratën.

2.4 [bookmark: _Hlk177478806]Kërkesa të tjera të veçanta për kualifikim 

2.4.1  Operatori ekonomik duhet te disponoje (te paraqese):
a. ISO 9001:2015 ose ekuivalente, të sistemit të menaxhimit të cilësisë (e vlefshme).
b. ISO 27001:2022 ose ekuivalente, për Sigurinë e Informacionit (e vlefshme).
c. ISO/IEC 20000-1: ose ekuivalente, për menaxhimin e shërbimeve të teknologjisë së informacionit (e vlefshme). 

Certifikatat si me sipër duhet te paraqiten origjinale ose kopje të noterizuara, të përthyera në gjuhën shqip. Pranohet dhe paraqitja e standardeve shqiptare SSH/DIN/EN/UNI mbi komformitetin e standardeve europiane dhe të lëshuara nga organizma të vlerësimit të konformitetit të akredituara në Republikën e Shqipërisë. Certifikatat duhet të jenë të vlefshme në kohën e zhvillimit të tenderit.

Argumentimi: Me anë të këtij kriteri kërkohet që operatorët ekonomikë të dëshmojnë që si kompani kanë kualifikimet/çertifikimet e duhura organizative dhe operacionale të nevojshme për të zbatuar kontratën. 
Certifikimi ISO 9001:2015 ose ekuivalent sherben per te verifikuar dhe garantuar qe OE i  interesuar eshte ne gjendje te kryeje realizimin e kontrates ne fjale ne menyre cilesore dhe te plotë, bazuar ne organizimin e brendshem per menaxhimin sa me te mire te cilesise implementuese.
Certifikimi ISO 27001:2022 ose ekuivalent sherben per te verifikuar dhe garantuar qe OE i  interesuar eshte ne gjendje te kryeje realizimin e kontrates ne fjale duke siguruar qe informacionet (siç jane ato qe permbajne sistemet ekzistuese te AK dhe e kane nje rendesi dhe konfidencialitet te larte) te menaxhohen ne menyre te sigurte nga pikepamja informatike dhe te jene te kontrolluara dhe si dhe aksesi mbi to te jete i verifikueshem e i kodifikuar). Kjo vjen pasi ne kete kontrate do kete edhe furnizime te reja ashtu si edhe mirembajtje e upgrade te sistemeve ekzistuese qe kerkojne kompetence te shtuar profesionale ne kete drejtim.
Certifikimi ISO 20000-1 ose ekuivalent sherben per te verifikuar dhe garantuar qe OE i  interesuar eshte ne gjendje te kryeje realizimin e kontrates ne fjale duke qene se zoteron nje sistem menaxhimi per sherbimet e teknologjise se informacionit, duke pasur me shume garanci qe ky i fundit të planifikojë, krijojë, zbatojë, monitorojë, rishikojë, mirëmbajë dhe përmirësojë te gjithe sistemin ne teresi i cili eshte teresisht i bazuar ne produkte TIK (software dhe hardware);

2.4.2 Operatori Ekonomik duhet të ketë partneritet te vlefshëm me Oracle.

Argumentim: Meqenese si objekt i kesaj kontrate kerkohet te realizohet mirembajtja sistemit financiar Oracle E-Business Suite R12.2 qe Bashkia Durres disponon, eshte e domosdoshme qe operatori fitues te kete partneritet te vlefshem me Oracle, per te kryer me sukses dhe cilesi sherbimet e objekt kontrate.

Të gjithë dokumentet duhet të jenë origjinalë ose kopje të noterizuara të tyre. Rastet e mosdorëzimit të një dokumenti, ose të dokumenteve të rreme e të pasakta, konsiderohen si kushte për skualifikim.

III. ARGUMENTIMI I SPECIFIKIMEVE TEKNIKE 

Specifikimet teknike janë hartuar në përputhje me nevojat reale të Bashkisë Durrës për mirëmbajtjen e sistemit financiar Oracle E-Business Suite R12.2, që përdoret për administrimin e të gjitha proceseve financiare, buxhetore dhe tatimore të institucionit. Ato përcaktojnë qartë kërkesat për garantimin e funksionimit të pandërprerë, sigurisë së të dhënave, përditësimit të moduleve ekzistuese, si dhe integrimin me sistemet ndihmëse si menaxhimi i taksave, gjobave, aseteve dhe burimeve njerëzore. Këto specifikime janë të domosdoshme dhe proporcionale me kompleksitetin e sistemit, duke siguruar që operatori ekonomik të ofrojë shërbim të vazhdueshëm dhe profesional, në përputhje me standardet teknike të Oracle dhe me kërkesat ligjore për administrimin financiar në njësitë e qeverisjes vendore. Në këtë mënyrë, specifikimet teknike garantojnë vijimësinë operacionale, transparencën e proceseve financiare dhe mbrojtjen e infrastrukturës kritike të të dhënave të Bashkisë Durrës. Bazuar në specifikimet teknike të hartuara nga struktura e posaçme e ngritur me urdhër të titullarit të autoritetit kontraktor konstatohet se plotësojnë kushtet e përcaktuara në nenin 36 të Ligjit nr.162, datë 23.12.2020 “Për Prokurimin publik” i ndryshuar, dhe nenin 41 pika 2 të VKM-së nr.285, datë 19.05.2021“Për Miratimin e Rregullave të Prokurimit Publik” i ndryshuar, në këto kushte njësia e prokurimit po publikon specifikimet teknike. Kujdes! Në specifikimet teknike, nëse nuk e justifikon objekti i kontratës, nuk duhet të përmendet asnjë markë prodhimi ose burim specifik apo proces i veçantë, që karakterizon produktet ose shërbimet e ofruara nga një operator ekonomik specifik apo asnjë markë tregtare, patentë, tipi ose origjinë apo prodhim specifik, me qëllim favorizimin ose eliminimin e disa sipërmarrjeve ose produkteve. Një gjë e tillë lejohet vetëm në raste përjashtimore kur nuk ekziston një mënyrë e mjaftueshme, e saktë apo e kuptueshme e përshkrimit të objektit të kontratës, sipas pikës 3  të nenit 36, të LPP. Referime të tilla duhet të shoqërohen nga fjalët “ose ekuivalente”.

Specifikimet teknike dhe fondi limit i kontratës janë hartuar prej Autoritetit Kontraktor për nevojat e së cilës po kryhet kjo procedurë prokurimi.

Specifikimet teknike, preventivi, grafiku, afati dhe kriteret kualifikuese u pasqyruan në DT.

Shënim: Në respektim të legjislacionit të prokurimit publik pranohen edhe standarde ekuivalente.

Dokumentet e tenderit me kërkesat si më sipër firmosen nga anëtarët e njësisë së prokurimit, pas miratimit të gjithë anëtarët e njësisë kanë akses (autorizohen) për botimin e tyre në rrugë elektronike  pranë APP(www.app.gov.al).

